Filippindagi to‘fon qurbonlari soni besh nafarga yetdi

Filippinning shimoliy qismidagi besh nafar aholi “Ineng” to‘foni natijasida halok bo‘ldi. Yana to‘rt kishi yaralandi, ikki kishi bedarak yo‘qoldi, deb xabar beradi “RIA Novosti” Filippin Favqulodda vaziyatlarni boshqarish milliy kengashi ma’lumotiga tayanib.

Kengashning ma’lum qilishicha, to‘fon Pangasinan, Sambales va Bataan viloyatlarida suv toshqini va ko‘chkilarni keltirib chiqarishi mumkin. Shu munosabat bilan 1,4 mingga yaqin kishi vaqtinchalik turar-joylarga ko‘chirildi.
Bir qator viloyatlarda o‘quv mashg‘ulotlari va aviareyslar bekor qilindi.